স্যোশাল মিডিয়ায় রোমে ছুটি কাটানোর ছবি, বিজয়কে জড়িয়ে ধরে রয়েছেন রশ্মিকা

ওয়েব ডেস্ক: রশ্মিকা মন্দানা (Rashmika Mandanna) ও বিজয় দেবেরাকোণ্ডার (Vijay Deverakonda) বিয়ের গুঞ্জন সর্বত্র। বিয়ের খবর এখনও প্রকাশ্যে স্বীকার না করলেও, কেউই পুরোপুরি অস্বীকার করেছেন, এমনও নয়। তাঁদের ব্যক্তিগত জীবনের প্রতিটি মুহূর্ত নিয়েই ভক্তদের কৌতূহল ক্রমশ বাড়ছে। আগামী ২৬ ফেব্রুয়ারিই নাকি স্থির হয়েছে বিজয়ের সঙ্গে তাঁর বিয়ের দিনক্ষণ।কিছুদিন আগেই শ্রীলঙ্কায় ‘গার্ল গ্যাং’ নিয়ে ঘুরে এসেছেন রশ্মিকা।তাই ওই ছবি দেখে অনেকেই অনুমান করেছিলেন সেটি ছিল রশ্মিকার ব্যাচলরেট।সেই ট্যুর শেষ হতে না হতেই ফের আরও এক গুঞ্জন যে, বিজয়ের সঙ্গে নাকি বিয়ের আগে ‘প্রি-হানিমুন’ সারতে রোম গিয়েছেন রশ্মিকা। এই নিয়ে কোনওরকম মুখ খোলেননি রশ্মিকা।

কয়েকদিন আগে রশ্মিকা রোমের বুকে তোলা একগুচ্ছ ছবি ও ভিডিও পোস্ট করেছিলেন সোশাল মিডিয়ায়। একই জায়গা থেকে ছবি পোস্ট করেছেন বিজয়ও। এখানেই শুরু হয় নতুন করে জল্পনা। ভক্তদের নজর এড়ায়নি, দু’জনের পোস্টের লোকেশন ও পরিবেশ যে একেবারেই মিলছে।নতুন বছরের শুভেচ্ছা জানিয়ে বিজয় একটি ছবি পোস্ট করেন। পোস্টগুলি দেখে এটুকু বোঝা যাচ্ছে, শুধু দু’জনেই নন, বন্ধুদের সঙ্গেই এই সফরে গিয়েছেন তাঁরা। আর সেখানেই নেটিজেনরা খুঁজে পান রশ্মিকাকে। কিন্তু লুকিয়ে রাখলেই তো সবটা ভক্তদের চোখ এড়ায় না। ভক্তদের কৌতূহল ঠিক খুঁজে নিয়েছে বিজয় অ তাঁর বন্ধুদের ছবিতে লুকিয়ে থাকা রশ্মিকাকে।সেখানেই দেখা যাচ্ছে বিজয়কে দুহাতে জড়িয়ে ধরে রয়েছেন কেউ। আর তা দেখে সকলেই বুঝতে পারছেন যে তা আর কেউ নন বরং রশ্মিকা।

আরও পড়ুন: নতুন বছরকে কীভাবে স্বাগত জানালেন তারকারা?

নিউ ইয়ারের শুভেচ্ছা জানিয়ে ক্যাপশনে বিজয় লিখেছেন, ‘নতুন বছরের শুভেচ্ছা। আমরা একসঙ্গে আগামী দিনে আরও অনেকটা পথ চলব। একসঙ্গে বড় হব, ভালোবাসা ছড়িয়ে দেব সকলের মধ্যে। অনেকটা ভালোবাসা।’এরই মধ্যে সিনেদুনিয়ায় আরও এক খবর ঘুরপাক খাচ্ছে, আগামী ফেব্রুয়ারিতে রাজস্থানে রাজকীয় আয়োজনেই নাকি সাতপাক ঘুরবেন রশ্মিকা ও বিজয়। শোনা যাচ্ছে, গোপনে তাঁদের বাগদানও সেরে ফেলেছেন দু’জনে।

View this post on Instagram

A post shared by Vijay Deverakonda (@thedeverakonda)